許珏_(宋朝)

許珏  ， 字君瑤 ， 一字國璽 。 潮州府韓山山前鄉 （ 今饒平縣山前鄉 ） 人 。 宋朝駙馬 。 出身顯宦家族 ， 曾祖父許申是潮州八賢之一 。 許珏少年天資厚質 ， 左足底有硃砂痣 。 好學 ， 嫺韜略 ， 精易理 。 初爲宋仁宗近衛武官 ， 授左班殿值 ， 娶宋太宗曾孫女德安公主爲妻 。 出爲賓州觀察使 ， 廣南西路大總兵馬都監 。 宋神宗熙寧八年 ， 有宋越熙寧戰爭 。 朝廷以郭逵爲安南招討使 ， 珏爲都監 ， 南下征剿 ， 十二月於富良江大敗交趾兵 。 元祐六年 ， 因事謫戍儋州 ， 與蘇軾有往來 。 蘇軾贈之茶盂 ， 曰 ： “ 無以爲清風明月之贈 ， 此盂聊見意耳 ！ ” 晚年僑居儋耳 ， 享年九十餘歲 。 卒時與妻合葬海陽東廂洗馬橋埔 。 有二子 ： 許仲禮 、 許仲進 。